cyanic-selkie/wikianc huggingface dataset:
अचलपुर
इतिहास
मिश्रित गौंड एवं राजपूत राजाओं के इस किले के एक अन्य राजा एल - ईल से मुगल सेनापति रहमान शाह दुल्हा के बीच की लड़ाई को लेकर भी कई कहानियाँ सुनने को एवं पढऩे को मिलती है। विवेक सिन्धु के अनुसार मुगल सेनापति का और जैतपाल का युद्घ हुआ था लेकिन एलिजपुर वर्तमान अचलपुर में रहमान शाह दुल्हा के धड़ की मजार के पास बनी राजा इल की मजार इस कहानी को झुठलाती है। उसके अनुसार रहमान शाह दुल्हा और राजा इल का युद्घ हुआ था। मगल सेनापति मारा गया लेकिन राजा इल के मरने की कहानी कुछ अलग ही सुनने को मिलती है। बरहाल किसी जमाने में खेरला शक्तिशाली राज्य रहा होगा जिसमें निमाड़ के अलावा 35 परगने उसके अधीन थे। 13 वी एवं 14 वी तथा15 वी सदी के दौर में खेरला राजवंश का इतिहास काफी रोमांचकारी एवं दिल को दहला देने वाली शौर्यगाथाओं से भरा हुआ है। आज सरकारी उपेक्षा एवं देखरेख के अभाव में खेरला का किला महज एक प्राचीन भारत की पहचान बन कर रह गया है।
यूं तो भारत के कई राजा-महाराजाओं के किले उनके द्वारा जमा किये गये प्रचुर खजानों से भरे पड़े हैं. विश्व के जाने- माने इतिहासकार टोलमी के अनुसार वर्तमान काल का बैतूल बीते कल के अखण्ड भारत का केन्द्र बिन्दु था। इस बैतूल में ईसा पश्चात 13० से 161 कोण्डाली नामक राजा का कब्जा था जो कि अपने आपको गौंड़ जाति का मानता था। इस अखण्ड भारत का केन्द्र बिन्दु कहा जाने वाले बैतूल जिले पर यँू तो गोंड राजा- महाराजाओं की कई पीढिय़ो ने कई सदियो तक राज किया। मुगलो के आक्रमण के पश्चात ही 35 परगनो वाले खेरला (खेड़ला) राजवंश के किले को मुगलो ने अपने अनिश्चीत हमलो के बाद हुए समझौते के तहत उसका नाम बदल कर उसे नया नाम मेहमुदाबाद कर दिया.
बैतूल जिला मुख्यालय से लगभग दस कि॰मी॰ की दूर पर स्थित ऐतिहासिक महत्त्व की धरोहर कहलाने वाला खेड़ला किला आज भी जीर्ण-शीर्ण अवस्था में मौजूद है। खण्डहर में तब्दील हो चुके इस किले की दीवारों के बेजान पत्थर आज भी अपने साथ हुए बर्बरता पूर्वक व्यवहार को चीख-चीखकर गुजरे इतिहास की गाथा को ताजा कर यहाँ पर आने- जाने वालो को एक पल के लिए स्तब्ध कर देते हैं। इतिहास के पन्नों पर अपना स्वर्णिम नाम अंकित करा चुके इस किले के बारे में अनेक किस्से कहानियाँ सुनने को मिलती है। आज भी यही किस्से कहानियाँ इन किलो के हिस्सो में खुदाई का कारण बनते चले जा रहे हैं। बैतूल जिला मुख्यालय से मात्र दस किलो मीटर की दूरी पर स्थित रावणवाड़ी ऊर्फ खेडला ग्राम के पास स्थित खेडला का किला की कई बार खुदाई हो चुकी है। एक किवदंती के अनुसार किले के सामने 22 हेक्टर की भूमि पर बना बैतूल जिले का सबसे बड़ा तालाब जिसमें एक सोने का सूर्य मंदिर धंसा हुआ है। इस मंदिर के लिए कई बार खुदाई हो चुकी लेकिन बीच तालाब में मंदिर के धंसे होने के कारण उसे चारों ओर से हजारो टन मिटट्ी के मलबे को आज तक कोई भी पूर्ण रूप से निकाल बाहर कर पाया है।
इस मंदिर को लेकर आसपास के लोगो में प्रचलित एक अधंविश्वास के अनुसार मंदिर के लिए मंदिर की खुदाई करने वाले को उसके सपने में यह मांग की जाती है कि वह अगर मंदिर में छुपे खजाने को पाना चाहता है तो उसे सबसे पहलें अपने पहले पुत्र एवं पहली पुत्रवधु की नरबलि देनी होगी. आज यही कारण है कि मंदिर तक कोई भी पहँुच पाने में सफल नहीं हो सका है। दुसरा सच्चाई यह है कि आज जिस व्यक्ति की तथाकथित परिवारिक सम्पति बने इस तालाब से बीते वर्ष ग्राम पंचायत ने खुदाई करके सैकड़ो टेक्टर टाली मिटट्ी लोगो के खेतो में डाली है जो आज इन लोगो को भरपूर पैदावर दे रही है। एक अन्य किस्से के मुताबिक राजा जैतपाल की नगरी में एक बार बहुत जमकर अकाल पड़ा. सूखे व अकाल से प्रजा में त्राहि-त्राहि का आलम व्याप्त हो गया। तब कोई संत वहां से गुजरे. राजा ने उनकी आवभगत कर उनसे राज्य में फैले सूखे व अकाल के निदान का उपाय पूछा. राजा इल के आतिथ्य से प्रसन्न महात्मा ने राजा इल से कहा कि वह अपने किल के ठीक सामने 22 एकड़ की भूमि पर तालाब खुदवाये तथा उस तालाब की खुदाई के बाद उस तालाब के बीचो बीच भगवान भोलेनाथ के मंदिर का बनवा कर उसके परास शिवलिंग की स्थापना कर उसकी प्रथम पूजा अपने पहले पुत्र व पुत्र वधू से करवाये साथ ही सूर्य के ताप को कम करने के लिए उसे भगवान सूर्य का सोने का भव्य मंदिर बनवाना होगा अगर वह ऐसा करता है तो उसके राज्य में तथा इस तालाब में कभी पानी की कमी नहीं आएगी. महात्मा की सीख के अनुसार जब राजा ने अपने पुत्र व वधू मंदिर स्थापना के बाद पूजन के लिए भेजा तब पुत्र व वधू का पूजन पूरा भी नहीं हुआ था कि वह स्थान पूरा का पूरा जलमग्न हो गया और राजा और उसके पुत्र एवं वधू उस जल में जल मग्र हो गए।
राजा इल के पुत्र एवं वधू की जल समाधि के बाद से लेकर आज तक यहां कभी पानी की कमी लोगों को महसूस नहीं होती हैं। एक अन्य कथा के अनुसार राजा इल के पास चमत्कारिक पारस पत्थर था जो उन्हें किसी महात्मा ने सेवा से प्रसन्न होने पर दिया था। साथ ही इसका दुरूपयोग करने का मना किया था। आज खेती व्यवसाय का जो कर रूपयों में लिया जाता है वह राजा इल के जमाने में पोंढरा-छनी जो लोहे की हुआ करती थी, उसे कर के बदले लिया जाता था। इसे विशाल टाके में जमा कर राजा इल इस चमत्कारिक पारस पत्थर से छुआते थे, तब वह लोहे के टुकड़े सोने में बदल जाते थे। यह कार्य पूर्णत: गुप्त रूप से हुआ करता था। यह रहस्य राजा के मरने के बाद ही आम हो पाया था। इतिहास की किताबों में भी इस बात का उल्लेख मौजूद है। साथ ही यह उल्लेख भी है कि जब राजा का सिर कट गया था फिर भी वह भीषण युद्घ कर रहे थे। तभी राजा की किसी रानी ने अपने पास के अमूल्य पारस पत्थर को मगुल शासन न हथिया ले इस डर से महल से लगभग 1.5 किमी दूर स्थित बड़े तालाब में फेंक दिया था। इस तालाब में खेडला के राजा द्वारा मुगलो से आक्रमण के पश्चात उसके पास मौजूद अमूल्य पारस मणी को फेकने की एक कथा ने गोरे अग्रेंजो तक को विचलित कर दिया था। बताया जाता है कि चार हाथियो के पैरो में लोहे की मजबुत साकल बांध कर उन्हे तालाब के चारों ओर घुमाया गया था जिसमें से मात्र एक ही साकल के लोहे के होने की साकल के सोने के बन जाने की अफवाह ने भी इस तालाब में कई बार लोगो को खुदाई करने को मजबुर कर डाला है। जिला मुख्यालय बैतूल से लगभग दस किमी दूर स्थित तालाब के पास कालांतर में जो आबादी रही थी वही आबादी आज रावणवाड़ी ग्राम के नाम से जानी जाती है।
बड़ो साहित्य सभा
बड़ो साहित्य सभा ( बर’ थूनलाइ आफाद) बड़ो भाषा एवं साहित्य के प्रचार-प्रसार के लिये गठित एक संगठन है। इसकी स्थापना १६ नवम्बर सन् १९५२ को असम के कोकराझार जिला के ससुगाँव में इसकी स्थापना की गयी थी।
कार्य
बड़ो साहित्य सभा के लिये सबसे गौरवमयी उपलब्धि यह है कि इसने बड़ो लोगों के लिये प्राथमिक स्तर से लेकर उच्च शिक्षा के स्तर तक की शिक्षा को अपनी मातृभाषा में उपलब्ध कराकर एक असम्भव जैसे कार्य को सम्भव कर दिखाया है। इसने दूसरा बड़ा काम किया है - 'बड़ो-हिन्दी-अंग्रेजी शब्दकोश' का निर्माण। संस्था का अपना भवन बनाना भी बड़ी उपलब्धि है। संस्था का वार्षिक सम्मेलन होता है एवं इसकी पत्रिका निकलती है।
खेतलाजी मंदिर सियाणा
खेतलाजी का यह भव्य मंदिर राजस्थान राज्य के जालोर जिले के सियाणा नामक गाँव में स्थित है। यह मंदिर आबूपर्वत से निकलने वाली कृष्णावती नदी पर निर्मित है।
नाभिकीय निरस्त्रीकरण हेतु अंतर्राष्ट्रीय अभियान
निशस्त्रीकरण निशस्त्रीकरण विश्व शांति का एक पवित्र साधन है यह युद्धों को समाप्त कर मानवता कि सच्ची सेवा का मार्ग प्रशस्त करने का एक आन्दोलन है मानव इतिहास में लगभग १४,५०० छोटे बड़े युद्ध लड़े गए और दो बार विश्वयुद्ध का भी सामना भी करना पड़ा इन युद्धों में जन धन कि हानि और आणविक अस्त्रों के प्रयोग ने संपूर्ण मानव सबयता के विनाश का खतरा उत्पन्न कर दिया इस से संपूर्ण विश्व में निशस्त्रीकरण के प्रयास जो पकड़ने लगे. निशस्त्रीकरण का अर्थ हिंसा के समस्त भौतिक और मानवीय साधनों का उन्मूलन करना है. इस कार्यक्रम का उद्देश्य हथियारों की होड़ रोक कर आर्थिक विकास को सुनिश्चित करना है. मोर्गन थाओ के अनुसार "निशस्त्रीकरण से तात्पर्य सह्श्त्रों की होड़ को समाप्त करने से है"
निशस्त्रीकरण मूलतः दो प्रकारों का होता है. गुणात्मक और मात्रात्मक.
आवश्यकता:-
वर्त्तमान अंतर्राष्ट्रीय राजनीतिक परिदृश्य में निशस्त्रीकरण का मूल प्रेरक शस्त्रीकरण की होड़ है. जिसने संपूर्ण विश्व को आतंकित कर रखा है. एक अनुमान के अनुसार वर्त्तमान में उपलब्ध परमाणु अस्त्रों से लगभग ३० बार पूरी पृथ्वी को नेस्तनाबूत किया जा सकता है. निशस्त्रीकरण का अन्य प्रेरक विश्व शांति की स्थापना का ध्येय भी है. -Atul sahu 67676
पश्चिम भातजांगला
पश्चिम भातजांगला (Paschimbhatjangla) भारत के पश्चिम बंगाल राज्य के नदिया ज़िले में स्थित एक नगर है।
नागालैंड पोस्ट
नागालैंड पोस्ट भारत में प्रकाशित होने वाला अंग्रेजी भाषा का एक समाचार पत्र (अखबार) है। यह डिमापुर में प्रकाशित होता है।
३० फ़रवरी
३० फ़रवरी कुछ पंचांगों में होता है लेकिन ग्रीगोरियाई पंचांगो में नहीं होता, जहाँ पर फ़रवरी में २८ दिन होते हैं या लीप वर्ष में २९ दिन।
कुलदीप बिश्नोई
कुलदीप बिश्नोई (जन्म 22 सितंबर, 1968) भारत के हरियाणा प्रांत के एक प्रमुख राजनीतिज्ञ हैं। वे हरियाणा के भूतपूर्व मुख्यमंत्री भजनलाल के सुपुत्र हैं। पहले वे काँग्रेस में थे, किंतु बाद में उन्होंने अलग होकर हरियाणा जनहित काँग्रेस का गठन किया जिसके वे वर्तमान में अध्यक्ष हैं।
संदा बरुना गाँव, हंडिया (इलाहाबाद)
संदा बरुना हंडिया, इलाहाबाद, उत्तर प्रदेश स्थित एक गाँव है।
खैराली चक पातल N.Z.A., कालाढूगी तहसील
खैराली चक पातल N.Z.A., कालाढूगी तहसील में भारत के उत्तराखण्ड राज्य के अन्तर्गत कुमाऊँ मण्डल के नैनीताल जिले का एक गाँव है।
मुंबई मिरर
मुंबई मिरर (Mumbai Mirror) भारत से प्रकाशित होने वाला एक अंग्रेजी भाषा का समाचार पत्र है।
खरोज गाँव, मसौढी (पटना)
खरोज मसौढी, पटना, बिहार स्थित एक गाँव है।
उमाशंकर मिश्र
उमाशंकर मिश्र,भारत के उत्तर प्रदेश की प्रथम विधानसभा सभा में विधायक रहे। 1952 उत्तर प्रदेश विधान सभा चुनाव में इन्होंने उत्तर प्रदेश के बाराबंकी जिले के 207 - नवाबगंज (दक्षिण) एवं हैदरगढ़ एवं रामसनेही घाट विधान सभा निर्वाचन क्षेत्र से कांग्रेस की ओर से चुनाव में भाग लिया।
नमतरा
नमतरा (Namatara) भारत के ओड़िशा राज्य के केन्द्रापड़ा ज़िले में स्थित एक गाँव है। यह खारास्रोता नदी के किनारे बसा हुआ है।
रामकृष्ण गोपाल भांडारकर
रामकृष्ण गोपाल भांडारकर (6 जुलाई 1837 – 24 अगस्त 1925) भारत के विद्वान, पूर्वात्य इतिहासकार एवं समाजसुधारक थे। वे भारत के पहले आधुनिक स्वदेशी इतिहासकार थे। दादाभाई नौरोज़ी के शुरुआती शिष्यों में प्रमुख भण्डारकर ने पाश्चात्य चिंतकों के आभामण्डल से अप्रभावित रहते हुए अपनी ऐतिहासिक कृतियों, लेखों और पर्चों में हिंदू धर्म और उसके दर्शन की विशिष्टताएँ इंगित करने वाले प्रमाणिक तर्कों को आधार बनाया। उन्होंने उन्नीसवीं सदी के मध्य भारतीय परिदृश्य में उठ रहे पुनरुत्थानवादी सोच को एक स्थिर और मज़बूत ज़मीन प्रदान की।
अपने तर्कनिष्ठ और वस्तुनिष्ठ रवैये और नवीन स्रोतों के एकत्रण की अन्वेषणशीलता के बदौलत भण्डारकर ने सातवाहनों के दक्षिण के साथ-साथ वैष्णव एवं अन्य सम्प्रदायों के इतिहास की पुनर्रचना की। ऑल इण्डिया सोशल कांफ़्रेंस (अखिल भारतीय सामाजिक सम्मलेन) के सक्रिय सदस्य रहे भण्डारकर ने अपने समय के सामाजिक आंदोलनों में अहम भूमिका निभाते हुए अपने शोध आधारित निष्कर्षों के आधार पर विधवा विवाह का समर्थन किया। साथ ही उन्होंने जाति-प्रथा एवं बाल विवाह की कुप्रथा का खण्डन भी किया।
प्राचीन संस्कृत साहित्य के विद्वान की हैसियत से भण्डारकर ने संस्कृत की प्रथम पुस्तक और संस्कृत की द्वितीय पुस्तक की रचना भी की, जो अंग्रेज़ी माध्यम से संस्कृत सीखने की सबसे आरम्भिक पुस्तकों में से एक हैं।
जीवन परिचय
रामकृष्ण गोपाल भण्डारकर का जन्म 6 जुलाई 1837 को महाराष्ट्र के रत्नागिरी ज़िले के मालवण में हुआ था। उनके पिता मालवण के मामलेदार के अधीनस्थ मुंशी (क्लर्क) थे। शुरुआती शिक्षा में आयी कठिनाई के बाद जब उनके पिता का स्थानांतरण रत्नागिरी ज़िले के राजस्व विभाग में हुआ तो उन्हें अंग्रेज़ी स्कूल में पढ़ने का मौका मिला। इसी विद्यालय से उनके समकालीन मांडलिक और बर्वे ने शिक्षा प्राप्त की थी।
रत्नागिरी से स्कूली शिक्षा पूरी करके 1853 में भण्डारकर ने मुम्बई के एल्फ़िंस्टन कॉलेज में दाखिला लिया जहाँ उन्होंने जिन जानी मानी हस्तियों से शिक्षा प्राप्त की उनमें प्रथम राष्ट्रवादी चिंतक और 'ड्रेन थियरी' के प्रतिपादक दादाभाई नौरोज़ी प्रमुख थे। दादाभाई नौरोज़ी के प्रोत्साहन के कारण ही अंग्रेज़ी साहित्य, प्राकृतिक विज्ञान और गणित के प्रति रुचि के बावजूद भण्डारकर ने संस्कृत और पालि के ज्ञान के सहारे गौरवशाली अतीत के पुनर्निर्माण हेतु इतिहास-लेखन को अपनाया। 1862 में भण्डारकर एल्फ़िंस्टन कॉलेज के पहले बैच से ग्रेजुअट होने वालों में से एक थे। वहाँ पर बी. ए. तथा एम. ए. की परीक्षाओं में आपने सर्वोत्तम अंक प्राप्त किए। 1863 में ही उन्होंने परास्नातक की उपाधि अर्जित की। कुछ समय तक सिंध के हैदराबाद और रत्नागिरी के राजकीय विद्यालयों में हेडमास्टर के तौर पर कार्य करने के बाद वे एल्फ़िंस्टन कॉलेज में व्याख्याता पद पर नियुक्त हुए और आगे चल कर पुणे के डेक्कन कॉलेज में संस्कृत के प्रथम भारतीय प्रोफ़ेसर हुए। 1894 में अपनी सेवानिवृत्ति से पूर्व भण्डारकर मुम्बई विश्वविद्यालय के उपकुलपति रहे। 1885 में जर्मनी की गोतिन्गे युनिवर्सिटी ने उन्हें डॉक्टरेट की उपाधि प्रदान की। प्राच्यवादियों के अंतर्राष्ट्रीय सम्मेलन मे शामिल होने के लिए वे लंदन (1874) और वियना (1886) भी गये। शिक्षाशास्त्री के तौर पर भण्डारकर 1903 में भारतीय परिषद् के अनाधिकारिक सदस्य चुने गये। गोपाल कृष्ण गोखले भी उस परिषद् के सदस्य थे। 1911 में रामकृष्ण गोपाल भण्डारकर को नाइट की उपाधि से सम्मानित किया गया। सामाजिक रूढ़िवादी माहौल के बावजूद भण्डारकर ने अपनी पुत्रियों और पौत्रियों को विश्वविद्यालयी शिक्षा दिलायी और अपनी पसंद का जीवन साथी चुनने की परिपक्वता प्राप्ति तक उनका विवाह नहीं किया। उन्होंने अपनी विधवा पुत्री के पुनर्विवाह के लिए भी अनुमति दी। 24 अगस्त 1925 को उनका का निधन हुआ।
आज से लगभग सौ वर्ष पूर्व पुरातत्व विषयों में भारतीयों को आर्कषण नहीं था। पाली, मागधी आदि प्राकृत भाषाओं का अध्यापन करनेवाले दुर्लभ थे और इन भाषाओं में ग्रंथरचयिता प्राय: थे ही नहीं। इसी समय डॉ॰ भांडारकर ने प्राकृत भाषाओं, ब्राह्मी, खरोष्टी आदि लिपियों का सम्यक् ज्ञान प्राप्त कर इतिहास संबंधी गवेषणाएँ कीं और लुप्तप्राय इतिहास के तत्वों को प्रकाश में लाए। इस प्रकार इतिहास के प्रामाणिक ज्ञान की ओर भारतीयों की रुचि बढ़ी। क्रमश: सरकार की दृष्टि भारत के हस्तलिखित ग्रंथों की खोज और प्रकाशन की दिशा में जाने लगी। अत: यह कार्य डॉ॰ भांडारकर को सौंपा गया और उन्होंने पाँच विशाल ग्रंथों में अपना कार्य पूर्ण किया। पुरातत्व के इतिहासकारों के लिए ये ग्रंथ मार्गदर्शक हैं। 1883 में इन्हें विएना में प्राच्य भाषा विद्वानों के सम्मेलन में आमंत्रित किया गया और वहाँ पर इनके अध्ययन की गंभीरता एवं अन्वेषण शैली से सरकार तथा विदेशी स्तंभित हुए। सरकार ने इन्हें सी. आई. ई. की पदवी से विभूषित किया।
इनके अन्य उल्लेखनीय ग्रंथ निम्नलिखित हैं। बाँबे गजेटियर के लिए "दक्षिण भारत का इतिहास" प्रामाणिक ग्रंथ माना जाता है। प्राच्य पवित्र ग्रंथमाला के लिए वायु पुराण का अंग्रेजी में अनुवाद अपूर्ण ही रह गया। इसके अतिरिक्त इनकी कीर्ति को चिरकाल तक अमर बनानेवाले अनेकों निबंध, तथा 1876 में भवभूति के "मालती माधव" पर टीका, तथा अंग्रेजी पढ़नेवालों को दृष्टि में रखते हुए प्रणीत संस्कृत व्याकरण का प्रथम और द्वितीय भाग, जो अत्यंत उपादेय सिद्ध हुआ है, आदि पुस्तकें हैं।
आपके संस्मरण में पूना में भांडारकर आरियंटल रिसर्च इंटिट्यूट की स्थापना की गई है। अपनी विधवा कन्या का पुनर्विवाह कर इन्होंने अपने साहस का परिचय दिया। अत्यधिक आदर और सम्मान पाने पर भी इनमें अहंमन्यता का भाव नहीं था। स्वाध्याय और संयम इनके जीवन का मूलमंत्र था।
कृतियाँ
प्राच्यवादी विद्वानों के शोध-निष्कर्षों को एक मंच पर साझा करने के लिये 1872 में जेम्स वर्गीज़ ने इण्डियन ऐंडटक्वेरी (भारतीय पुरावेत्ता) नामक शोध पत्रिका भी शुरू की थी। इसी के साथ भण्डारकर की बौद्धिकता भी परवान चढ़ी। भण्डारकर उन लोगों में एक थे जिन्हें इस शोध पत्रिका की ज़िम्मेदारी सँभालने हेतु भरोसेमंद समझा जाता था। उन्होंने अपनी भूमिका निभाने में कोई कोताही भी नहीं बरती। इण्डियन ऐंडटक्वेरी के अलावा जिन शोध पत्रिकाओं और संगठनों ने उनका ध्यान खींचा उनमे 1804 में जेम्स मैकिंटोश द्वारा स्थापित रॉयल एशियाटिक सोसाइटी की मुम्बई शाखा प्रमुख थी। भण्डारकर के साथ के। टी. तैलंग इस सोसाइटी के तीसरी पीढ़ी के सदस्यों में से थे।
इण्डियन ऐंडटक्वेरी से शुरू हुई बौद्धिक यात्रा की शुरुआत में भण्डारकर 1872 से 1874 के बीच बर्लिन के प्रोफ़ेसर वेबर से उलझे। उन्होंने उनके साथ पतंजलि के काल और पतंजलि का महाभाष्य के मुद्दों पर उत्साहपूर्ण तार्किक और विवादस्पद बहस की। ‘पतंजलि का काल’ लेख में भण्डारकर ने वेबर के निष्कर्षों के उलट (जिसमें उन्होंने उसे कई शताब्दियों बाद की रचना बतायी थी) सफलतापूर्वक सिद्ध किया कि पतंजलि के महाभाष्य की रचना ईसा पूर्व दूसरी शताब्दी के मध्य की गयी थी। बाद में दूसरे कारणों से इसी तरह के निर्णय पर गोल्डस्टकर भी पहुँचे। 1873 में ही भण्डारकर ने जर्नल ऑफ़ मुम्बई ब्रांच ऑफ़ रॉयल एशियाटिक सोसाइटी के एक लेख द्वारा कर्नल एलिस के दृष्टिकोण (जिसमें कर्नल एलिस में महाभारत काल को 1521 ईस्वी सन् का ठहराया था) में सुधार किया। अपने एक अन्य लेख में भण्डारकर ने पतंजलि और कात्यायन के मूल निवास के सवाल पर गोल्डस्टकर और वेबर से असहमति दर्ज़ की। वेबर की इस मान्यता के विपरीत कि पतंजलि पाटलिपुत्र से भी पूर्वी क्षेत्र के थे, भण्डारकर ने उन्हें पश्चिमी अवध के किसी उत्तर-पश्चिमी स्थान का मूल निवासी माना। उन्होंने कात्यायन को दक्षिण का मूल निवासी सिद्ध किया। इण्डियन ऐंडटक्वेरी के 1874 के एक लेख ‘पतंजलि महाभाष्य में कृष्ण के संकेत’ (एल्युज़ंस टू कृष्णा इन पतंजलिज़ महाभाष्य) में भण्डारकर महाभाष्य के कई उद्धरणों, शब्दों की निर्मिति और उनके मूल के बारे में विस्तृत व्याख्या के ज़रिये इस प्रस्तावना पर पहुँचे कि जैसे हिंदू काल में समकालीन प्रचलित स्थापनाएँ / मान्यताएँ नाटकीय रूप से पौराणिक काल की हैं, उसी तरह कृष्ण अथवा वासुदेव द्वारा कंस का वध और बलि की अधीनता संबंधी कहानियाँ पतंजलि के काल में लोकप्रिय और चर्चित थीं। इस कारण महाभारत का काल पतंजलि के काल की तरह ही बहुत पहले की घटना थी, न कि कर्नल एलिस के मुताबिक सोलहवीं सदी की। 1974 में ही इण्डियन ऐंडटक्वेरी के मई अंक में ‘वेदाज़ इन इण्डिया’ शीर्षक एक लम्बे आलेख में स्पष्ट और सारगर्भित ढंग से भण्डारकर ने बताया कि कैसे वैदिक पाठ करने वाले ब्राह्मण परिवारों द्वारा वेदों के अध्ययन से संस्कृत शिक्षा की परिपाटी शुरू की गयी।
राजनीतिक इतिहास पर भण्डारकर ने दो प्रबंध 'द अर्ली हिस्ट्री ऑफ़ द डेक्कन' (1884) और 'अ पीप इन्टू द अर्ली हिस्ट्री ऑफ़ इण्डिया' (1900) लिखे। 'द अर्ली हिस्ट्री ऑफ़ द डेक्कन' को भण्डारकर केवल तथ्यों का एक संकलन मात्र मानते थे। इस रचना में उन्होंने प्राचीनतम काल से मुसलमानों की विजय तक पश्चिमी भारत का ऐतिहासिक विवरण प्रस्तुत किया है जिससे राजनीतिक इतिहास के साथ आलोच्यकाल के दौरान दक्कन की सामाजिक, आर्थिक, धार्मिक, साहित्य और कला की स्थिति पर रोशनी पड़ती है। दूसरे ग्रंथ में भण्डारकर ने मौर्य काल के प्रारम्भ से गुप्त साम्राज्य के समापन चरण तक का ब्योरा दिया है जब गुप्तों के अधीन ब्राह्मणवादी विचारधारा का पुनरुत्थान हुआ और जिसकी अभिव्यक्ति गुप्त कालीन धर्म, कला और साहित्य में प्रतिबिंबित होती है। 1913 में भण्डारकर ने अपनी सर्वश्रेष्ठ ऐतिहासिक कृति 'वैष्णविज़्म, शैविज़म ऐंड द माइनर रिलीजस सेक्ट्स' लिखी जो अपनी तकनीकी संरचना के बावजूद आज भी गुप्तकालीन धार्मिक आस्थाओं में होने वाले परिवर्तन के अध्ययन का महत्त्वपूर्ण ज़रिया है। भण्डारकर ने 'इनसाइक्लोपीडिया ऑफ़ इंडो-आर्यन रिसर्च' के रूप में जिस परम्परा की शुरुआत की उसे बाद में जी, भुल्लर और एफ़. किल्हम ने आगे बढ़ाया।
'दि क्रिटिकल, कोआपरेटिव ऐंड हिस्टोरिकल मेथड ऑफ़ इंक्वायरी' शीर्षक शोधपत्र में भण्डारकर ने दिखाया है कि कैसे अनुसंधान पद्धति में विभिन्न स्रोतों की गहरी छानबीन करके ऐतिहासिक सत्य और सटीक वर्णनात्मकता का इस्तेमाल करना चाहिए। इस पद्धति की सीमाओं का निर्धारण करते हुए उन्होंने इतिहासकार में वकील की तरह जिरह करने वाली प्रवृत्ति को हतोत्साहित किया और एक न्यायाधीश जैसी कठोर निष्पक्षता पर बल दिया। उनकी दृष्टि में विद्वान का लक्ष्य शुष्क सत्य का संधान होना चाहिए, साथ ही उसे उपलब्ध साक्ष्यों की विश्वसनीयता निर्धारित करने का हरसम्भव प्रयास करना चाहिए। जनश्रुति में ऐतिहासिक सत्य के अंश की खोज को अनुसंधान पद्धति के माध्यम से परीक्षणोपरांत अपनाने की सिफ़ारिश भण्डारकर ने केवल अवसर के रूप में सीमित रखने की हिदायत दी। वे मानते थे कि इतिहास का वर्णन उसी रूप में होना चाहिए जैसा वह वस्तुतः था।  अपनी सामाजिक भूमिका के बारे में बेहद जागरूक भण्डारकर ने यह सिद्ध किया कि प्राचीन ग्रंथों के अध्ययन से आधुनिक सुधारों की प्रेरणा नहीं मिली, बल्कि इसके उलट आधुनिक सुधारों ने प्राचीन ग्रंथों के अध्ययन की ओर प्रेरित किया था। बदले में सुधारकों को इन ग्रथों से एक ऐसी ज़ुबान मिली जिससे वे जनता से बातचीत कर सकें। अर्थात् सुधार की मूल प्रेरणा आधुनिक जीवन पद्धति से निकली और फिर सुधारकों द्वारा प्राचीन मूल्यों के पुनरुत्थान से उन सुधारों को आगे बढ़ने में आसानी हुई।
विद्यार्थी जीवन से ही भण्डारकर सामाजिक और धार्मिक सुधारवादी कार्यक्रमों से सक्रिय रूप से जुड़ गये थे। तत्कालीन समाज की रूढ़िवादी जाति प्रथा के विरुद्ध गुप्त रूप से सक्रिय परमहंस सभा में 1853 से ही सक्रिय थे। 1867 में केशवचन्द्र सेन के मुम्बई आगमन के पश्चात् कोलकाता के ब्रह्म समाज के तर्ज़ पर मुम्बई में प्रार्थना समाज की स्थापना हुई जिससे भण्डारकर 1869 में जुड़ गये। इस संस्था में ईसाई दर्शन से निर्देशित पूर्व-मान्यताओं का खण्डन करते हुए उन्होंने प्रार्थना समाज को परिष्कृत हिnदूवाद बताते हुए यह सिद्ध किया कि भारतीय धर्म और दर्शन ने युरोपीय विचारों को किस तरह प्रभावित किया है। उन्होंने चेताया कि हिन्दू धर्म और भारतीय सभ्यता के प्रति किसी तरह की अवहेलना विषादपूर्ण परिणामों को जन्म देगी। 1912 में दलित वर्ग के एक सम्मेलन को संबोधित करते हुए अपने संस्कृत और पाली ग्रंथों से निकाले गये उद्धरणों के साथ महिला शिक्षा और विधवा विवाह की वकालत की, बाल-विवाह का खण्डन किया और अस्पृश्यता उन्मूलन हेतु हिंदुओं का आह्वान किया। उदाहरणों के माध्यम से उन्होंने समझाया कि इसे उत्पीड़ित वर्गों पर मेहरबानी की तरह नहीं बल्कि समाज को टिकाये रखने की आवश्यकता के तौर पर स्वीकार करना होगा।
भण्डारकर के प्रशंसकों और बौद्धिक अनुयाइयों ने सर रतन टाटा और सर दोराबजी टाटा के सहयोग के साथ-साथ मुम्बई प्रशासन की मदद से भण्डारकर ओरिएंटल रिसर्च इंस्टीट्यूट की पुणे में स्थापना की जिसका उद्घाटन जुलाई, 1917 में मुम्बई के गवर्नर लार्ड विलिंग्डन ने किया। 1919 में यहाँ आल-इण्डिया कॉन्फ्रेस ऑफ़ ओरिएंटल स्कालर्स नाम से प्राच्यवादियों का प्रथम अखिल भारतीय अधिवेशन आयोजित हुआ। भण्डारकार इसके प्रथम अध्यक्ष निर्वाचित हुए।
कोटा-घुडदौडस्यूं-३, पौडी तहसील
कोटा-घुडदौडस्यूं-३, पौडी तहसील में भारत के उत्तराखण्ड राज्य के अन्तर्गत गढ़वाल मण्डल के पौड़ी जिले का एक गाँव है।
रामकृष्ण गोपाल भांडारकर
सन्दर्भ
1. ए.डी. पुलस्कर (1973), ‘आर.जी. भण्डारकर’, एस. पी. सेन (सम्पा.), हिस्टोरियंस ऐंड हिस्टोरियोग्राफ़ी इन मॉडर्न इण्डिया, इण्डियन हिस्टोरिकल रिसर्च, कोलकाता.
2. रामशरण शर्मा (1983), मैटेरियल कल्चर ऐंड सोशल फ़ार्मेशन इन ऐंडशएंट इण्डिया, मैक्मिलन, नयी दिल्ली.
3. रोमिला थापर (1966), अ हिस्ट्री ऑफ़ इण्डिया, भाग 1, पेंगुइन बुक्स, लंदन.
4. अरुण तिकेरा एवं अरुणा तिकेरा (2006), द क्लाइस्टरस पेल : अ बायोग्राफ़ी ऑफ़ द युनिवर्सिटी ऑफ़ मुम्बई, पॉपुलर प्रकाशन, मुम्बई.
३१ फ़रवरी
३१ फ़रवरी, आधुनिक पश्चिमी पंचांगों के सम्बन्ध में, काल्पनिक तिथि है। यह तिथि कभी-कभी उदाहरणों के लिए प्रयुक्त होती है, यह स्पष्ट करने के लिए कि जो सूचना प्रस्तुत कि जा रही है, चाहे वह किसी भी परिदृश्य में क्यों ना हों, वह कृत्रिम है नाकि वास्तविक। ३० फ़रवरी को भी कभी-कभी इसी प्रकार प्रयुक्त किया जाता है, यद्यपि बहुत से अन्य पंचांगों में यह तिथि वैधता से प्रयुक्त होती है।
नागालेंड पेज
नागालेंड पेज भारत मे प्रकाशित होने वाला एक अंग्रेजी भाषा का समाचार पत्र है।
पंजाब सरकार, पाकिस्तान
पंजाब (सरकार उर्दू: حکومتِ پنجاب‎ ), पाकिस्तान की संघीय संरचना में एक प्रांतीय सरकार, पंजाब प्रांत की राजधानी लाहौर में स्थित है। पंजाब प्रांत देश का सबसे अधिक आबादी वाला क्षेत्र है और पंजाबियों और अन्य विभिन्न समूहों का घर है। पड़ोसी क्षेत्र दक्षिण में सिंध, बलूचिस्तान और संघीय रूप से प्रशासित जनजातीय क्षेत्र पश्चिम में खैबर पख्तूनख्वा (पूर्व में उत्तर पश्चिम सीमा प्रांत (NWFP)), आजाद कश्मीर, भारतीय जम्मू, कश्मीर, लद्दाख और उत्तर में इस्लामाबाद और भारतीय पंजाब हैं। और राजस्थान पूर्व में। मुख्य भाषाएँ ,पंजाबी और उर्दू हैं और प्रांतीय राजधानी लाहौर है। पंजाब नाम का शाब्दिक रूप से फ़ारसी से 'पंज पाँच, और آ आब’ (,ب) पानी में क्रमशः अनुवाद किया जाता है, जिसका अनुवाद "पाँच पानी" (इसलिए काव्य नाम पाँच नदियों का देश) के रूप में किया जा सकता है। ब्यास, रावी, सतलज, चिनाब और झेलम नदियाँ। सिंधु नदी का कुछ हिस्सा पंजाब में भी है, लेकिन इसे "पाँच" नदियों में से एक नहीं माना जाता है। राज भितळे
ओड़िशा विधानसभा
ओडिशा विधान सभा भारत के ओडिशा राज्य की विधायिका हैं।
पंजाब सरकार, पाकिस्तान
विभागों
पंजाब सरकार में 48 विभाग हैं। प्रत्येक विभाग का नेतृत्व एक प्रांतीय मंत्री (प्रांतीय विधानसभा का निर्वाचित सदस्य) और एक प्रांतीय सचिव (आमतौर पर BPS-20 या BPS-21 का नागरिक सेवक) करता है। सभी मंत्री मुख्यमंत्री को रिपोर्ट करते हैं, जो मुख्य कार्यकारी हैं; और सभी सचिव मुख्य सचिव पंजाब को रिपोर्ट करते हैं, जो बीपीएस -22 ग्रेड नौकरशाह है। मुख्य सचिव की नियुक्ति पाकिस्तान के प्रधान मंत्री द्वारा की जाती है ।इन विभागों के अलावा, कई स्वायत्त निकाय और संलग्न विभाग हैं जो सीधे सचिवों या मुख्य सचिव को रिपोर्ट करते हैं। पंजाब विधानसभा 297 निर्वाचित सदस्यों और 74 आरक्षित सीटों के साथ एक विधायिका है। पंजाब की प्रांतीय विधानसभा, पंजाब प्रांत के निर्वाचित प्रतिनिधियों का एक अविभाज्य विधान है, जो पाकिस्तान के लाहौर में स्थित है। विधानसभा की स्थापना पाकिस्तान के संविधान के अनुच्छेद 106 के तहत की गई थी, जिसमें कुल 371 सीटें थीं, जिसमें 297 सामान्य सीटें, 66 सीटें महिलाओं के लिए और आठ गैर-मुस्लिमों के लिए आरक्षित थीं। = सन्दर्भ =
कंट्रेरियन शेयर
कंट्रेरियन शेयर (Contrarian Share) इस श्रेणी में उन शेयरों को सम्मिलित किया जाता है जो बाजार के रुख से अलग दिशा में चलते हैं अर्थात बाजार में शेयरों के भाव में वृद्धि हो रही है तो इन शेयरों के भाव कम हो जाते और यदि बाजार का रुख गिरावट का है तो इन शेयरों का मूल्य बढ़ जाता है।
आर्.नागुलवरं (कर्नूलु)
आर्.नागुलवरं (कर्नूलु) में भारत के आन्ध्रप्रदेश राज्य के अन्तर्गत के कर्नूलु जिले का एक गाँव है।
मोरुंग एक्सप्रेस
मोरुंग एक्सप्रेस भारत में प्रकाशित होने वाला एक अंग्रेजी भाषा का समाचार पत्र है।
पतुली, नदिया
पतुली (Patuli) भारत के पश्चिम बंगाल राज्य के नदिया ज़िले में स्थित एक नगर है।
अर्न्स्ट एण्ड यंग
अर्न्स्ट एंड यंग (EY) विश्व की सबसे बड़ी पेशेवर सेवा कंपनियों में से एक है और चार सबसे बड़े लेखा परीक्षकों में से एक है जिसमें इसके साथ हैं प्राइसवाटरहाउसकूपर्स (PwC), डिलोएट और KPMG.
अर्न्स्ट एंड यंग 140 से अधिक देशों में फैले सदस्यीय कंपनियों का एक वैश्विक संगठन है। इसका वैश्विक मुख्यालय लंदन, ब्रिटेन में आधारित है और अमेरिकी कंपनी का मुख्यालय न्यूयॉर्क में 5 टाइम्स स्क्वायर, न्यूयॉर्क पर स्थित है।
, फोर्ब्स पत्रिका द्वारा इसे संयुक्त राज्य अमेरिका में दसवीं सबसे बड़ी निजी कंपनी क्रमित किया गया है।
प्रारंभिक इतिहास
1903 में, अर्न्स्ट एंड अर्न्स्ट कंपनी को क्लेवलैंड में ऑल्विन सी. अर्न्स्ट और उनके भाई थियोडोर द्वारा स्थापित किया गया और 1906 में शिकागो में ऑर्थर यंग एंड कं. को स्कोट्समैन आर्थर द्वारा स्थापित किया गया।
1924 के प्रारम्भ में ये अमेरिकी कंपनियां प्रंमुख ब्रिटिश कंपनियों के साथ संबद्ध हो गई, ब्रॉड पीटरसन एंड को। के साथ यंग और व्हीने स्मिथ एंड व्हीने के साथ अर्न्स्ट. और इस प्रकार 1979 में एंग्लो-अमेरिकी अर्न्स्ट एंड व्हीने का गठन हुआ, जो कि दुनिया की चौथी सबसे बड़ी लेखा कंपनी बनी। इसके अलावा 1979 में, आर्थर यंग के यूरोपीय कार्यालय कई बड़े स्थानीय यूरोपीय कंपनियों के साथ विलय हो गए, जो आर्थर यंग इंटरनेशनल की सदस्य कंपनियां बनी।
विलय
1989 में, एक वैश्विक आधार पर अर्न्स्ट एंड यंग के निर्माण के लिए चौथे स्थान की अर्न्स्ट एंड व्हीने और पांचवें स्थान के आर्थर यंग का आपस में विलय हुआ।
अक्टूबर 1997 में, EY ने दुनिया भर में एक विशाल पेशेवर संगठन बनाने के लिए KPMG के साथ अपनी वैश्विक कार्य प्रणाली के विलय की योजना की घोषणा की, इसी के साथ सितम्बर 1997 में प्राइस वाटरहाउस और कोपर्स एंड लेब्रांड द्वारा एक और विलय योजना की घोषणा की गई। लेकिन फ़रवरी 1998 में ग्राहक विरोध, अविश्वास मुद्दे, लागत समस्याओं और दो विभिन्न कंपनियों और संस्कृतियों के विलय की समस्याओं के कारण योजना को छोड़ दिया गया।
आधुनिक इतिहास
2002 में, दुनिया भर में पूर्व-आर्थर एंडरसन की कई कंपनियों के साथ EY ने विलय किया, हालांकि अमेरिका, ब्रिटेन, चीन या नीदरलैंड की कंपनियां इसमें शामिल नहीं थीं।
वैश्विक संरचना
दिग्गज चार कंपनियों में EY विश्व स्तर पर सबसे अधिक प्रबंधित है। EY ग्लोबल वैश्विक मानकों को निर्धारित करती है और वैश्विक नीति और सेवाओं की स्थिरता पर नज़र रखती है, जहां यह ग्राहक सेवा को अपने सदस्य फर्मों द्वारा प्रदान करती है। EY के प्रत्येक सदस्य चार क्षेत्रों में से एक हिस्से के रूप में आयोजित हैं।
सेवाएं
2007 में EY के पास चार मुख्य सेवा क्षेत्र और राजस्व का शेयर है:
प्रमुख ग्राहक
दुनिया की अग्रणी कंपनियों के लिए EY लेखा परीक्षक है, जिसमें निम्नलिखित कंपनियां शामिल हैं (इनके वार्षिक रिपोर्ट के द्वारा सत्यापित):
कर्मचारी
बिज़नेसवीक की वार्षिक सूची में 2008 के लिए करियर प्रारम्भ करने के लिए सर्वश्रेष्ठ जगहों में कंपनी को पहले पायदान पर रखा गया।
2008 के लिए कंप्यूटरवर्ल्ड में IT में काम करने के लिए 100 सर्वश्रेष्ठ स्थानों में कंपनी को 36वें पायदान पर रखा गया।
2007 के पुरस्कार व्हेयर वूमेन वांट टू वर्क के लिए भी इस कंपनी को सर्वश्रेष्ठ 50 स्थानों में रखा गया।
एंग्लो आयरिश बैंक
जनवरी 2009 में, एंग्लो आयरिश बैंक गुप्त ऋण विवाद में नेताओं द्वारा और एंग्लो आयरिश बैंक के शेयरधारकों द्वारा EY की आलोचना की गई जब यह अपने लेखा परीक्षा के दौरान उनके अध्यक्ष, शीन फिट्ज़्पेट्रिक द्वारा लिए गए बड़े ऋण का पता लगाने में असफल रहा। शेयर की कीमत लगभग 99% गिर गई और अंततः आयरिश सरकार को बैंक का स्वामित्व अधिकार लेना पड़ा. उस समय के वित्तीय नियामक के एक मुख्य कार्यकारी ने संसदीय समिति को बताया कि "एक साधारण व्यक्ति यह अपेक्षा करता है कि इस प्रकृति के और ऐसे पैमाने के मुद्दे को बाह्य लेखा परीक्षकों द्वारा लिया जा सकता था।" कानूनी सलाह प्राप्त करने के बाद EY ने उस समिति के सामने आने से अस्वीकार कर दिया। EY ने बाद में कहा कि उनकी अनुपस्थिति की वजह थी इस मुद्दे पर मीडिया बहस में भाग नहीं लेना. चार्टर्ड एकाउंटेंट्स विनियामक बोर्ड ने पूर्व नियंत्रक और महालेखा परीक्षक, जॉन पुरसेल को "एंग्लो आयरिश में अनुचित निदेशक ऋण के मुद्दे के इर्द-गिर्द की परिस्थितियों" और इसके लेखा परीक्षकों, EY की भूमिका की जांच के लिए नियुक्त किया।
अकाई होल्डिंग्स
11 अक्टूबर 2009 में EY ने एक कानूनी निपटान किया, जहां वे अकाई होल्डिंग्स के परिसमापक के लिए US$200 मिलियन भुगतान करने पर सहमत हुए. यह आरोप लगाया गया था कि EY ने लापरवाही आरोपों से बचने के लिए अदालती दस्तावेजों को ग़लत साबित किया जिसके कारण पुलिस ने हांग कांग कार्यालय में छापा मारा.
लेमन ब्रदर्स
दिवालियापन के अदालत परीक्षक एंटोन आर. वलुकास द्वारा वलुकास रिपोर्ट को 11 मार्च 2010 को जारी किया गया जिसमें कहा गया कि लेमन ब्रदर्स रेपो 105 रूप में ज्ञात अभ्यास में व्यस्त था और यह कि लेमन का लेखा परीक्षक, EY इस बात से अंजान था। EY के एक प्रवक्ता चार्ल्स पर्किन्स ने कहा कि लेहमन ब्रदर्स का पिछला लेखा परीक्षा 30 नवम्बर 2007 को समाप्त होने वाले वित्त वर्ष के लिए हुआ था और कहा कि EY की राय में, उस वर्ष के लिए लेमन के वित्तीय वक्तव्यों को आम तौर पर स्वीकार्य लेखांकन सिद्धांतों (GAAP) के अनुसार प्रस्तुत किया गया।  AADB ने 16 जून 2010 को एक जांच की घोषणा की।
प्रायोजन
अर्न्स्ट एंड यंग की प्रचार गतिविधियों में दुनिया भर में ऑनटरप्रनर ऑफ द इयर प्रोग्राम शामिल है, जो कि 50 देशों में चलता है।
EY ब्रिटेन भी, सेज़ेन, पिकासो, बानार्ड, मोनेट, रोडिन और रेनोएर जैसे चर्चित कलाकारों की कृतियों को प्रायोजित करने के द्वारा स्वयं को प्रचारित करता है। इसमें सबसे हाल में हुआ महाराजा: विक्टोरिया और अल्बर्ट संग्रहालय में भारत के शाही दरबार का वैभव.
इसके अलावा, EY PBS किड्स GO के अधीन PBS किड्स पर स्वयं द्वारा प्रायोजित शैक्षिक बाल कार्यक्रम साइबरचेज का प्रचार करता है। टेलीविजन ब्रांड, बच्चों में गणित सुधार साक्षरता के लिए एक प्रयास करता है।
कुन्युडा, अल्मोडा तहसील
कुन्युडा, अल्मोडा तहसील में भारत के उत्तराखण्ड राज्य के अन्तर्गत कुमाऊँ मण्डल के अल्मोड़ा जिले का एक गाँव है।
सदरेपुर गाँव, हंडिया (इलाहाबाद)
सदरेपुर हंडिया, इलाहाबाद, उत्तर प्रदेश स्थित एक गाँव है।
तीन राजशाहियाँ
तीन राजशाहियाँ ( चीनी: 三國時代, सान्गुओ शिदाई; अंग्रेज़ी: Three Kingdoms ) प्राचीन चीन के एक काल को कहते हैं जो हान राजवंश के सन् २२० ईसवी में सत्ता-रहित होने के फ़ौरन बाद शुरू हुआ और जिन राजवंश की सन् २६५ ईसवी में स्थापना तक चला। इस काल में तीन बड़े राज्यों - साओ वेई, पूर्वी वू और शु हान - के बीच चीन पर नियंत्रण प्राप्त करने के लिए खींचातानी चली। कभी-कभी इन राज्यों को सिर्फ़ 'वेई', 'वू' और 'शु' भी बुलाया जाता है। कुछ इतिहासकारों के अनुसार इस काल की शुरुआत वेई राज्य की २२० ई में स्थापना से हुई और अंत पूर्वी वू राज्य पर जिन राजवंश की २८० में विजय से हुआ। बहुत से चीनी इतिहासकार इस काल की शुरुआत सन् १८४ में हुए 'पीली पगड़ी विद्रोह' से करते हैं जो हान राजवंश काल का एक किसान विद्रोह था जिसमें ताओ धर्म के अनुयायी भी गुप्त रूप से मिले हुए थे।
हालांकि तीन राजशाहियों का काल छोटा था और इसमें काफ़ी उथल-पुथल रही, फिर भी चीनी साहित्य की बहुत सी कथाएँ इस काल में आधारित हैं। इसपर कई नाटक, उपन्यास, टेलिविज़न धारावाहिक और वीडियो खेल भी बने हैं। इस काल में चीन ने युद्धों में बहुत ख़ून-ख़राबा देखा। इस वातावरण में भी चीनी विज्ञान ने तरक्की करी और सिंचाई, वाहनों और हथियारों के क्षेत्र में नई चीज़ों का आविष्कार हुआ। एक ऐसा भी 'दक्षिण-मुखी रथ' नामक यंत्र बनाया गया जो बिना चुम्बक के दिशा बता सकता था - इसका मुख अगर एक बार दक्षिण को कर दिया जाए तो कहीं भी जाने पर स्वयं मुड़कर दक्षिण की ओर ही रहता था।
भारती एयरटेल
भारती एयरटेल, एक भारतीय दूरसंचार कंपनी है। यह फिक्स्ड लाइन सेवा तथा ब्रॉडबैंड सेवाएँ भी प्रदान करती हैं। यह भारत सहित अफ्रीका के १८ देशों में अपनी सेवा प्रदान करती है। यह अपनी दूरसंचार सेवाएँ एयरटेल के नाम से प्रदान करती है और इसका नेतृत्व सुनील मित्तल करते हैं। कंपनी विभिन्न ऑप्टिकल फाइबर से डाटा का स्थानांतरण करती है।
एयरटेल भारत की प्रमुख दूरसंचार कंपनी है। ग्राहकों की संख्या की दृष्टि से एयरटेल सेल्यूलर सेवा की भारत तथा विश्व की दूसरी सबसे बड़ी कंपनी है। प्रमुख अंतर्राष्ट्रीय दूरसंचार कंपनियां जैसे वोडाफ़ोन और सिंगटेल की भारती एयरटेल में आंशिक भागीदारी है।
इतिहास
७ जुलाई १९९५ को सुनील भारती मित्तल एयरटेल नींव रखी सबसे पहले एयरटेल ने दिल्ली में सेवाएं प्रदान करना शुरू की। कुछ ही समय में एयरटेल भारत की पहली ऐसी कंपनी बनी जिसके ग्राहकों की संख्या २० लाख पार की। जुलाई २००४ में एयरटेल ने हैलोटोन सर्विस प्रारम्भ की।
एयरटेल इंडिया
एयरटेल भारत की तीसरी सबसे बड़ी दूरसंचार कंपनी तथा ब्रॉडबैंड की दूसरी सबसे बड़ी कंपनी है।
ब्रॉडबैंड
एयरटेल भारत के शहरों में ब्रॉडबैंड सर्विस प्रदान करती है। वर्तमान में ये सेवा १०३ शहरों में उपलब्ध है।
टेलीविज़न
एयरटेल ने डिजिटल टेलीविजन सेवा प्रारम्भ अक्टूबर २००८ में किया। जून २०१९ इसके १६०.२७ लाख ग्राहक थे।
मोबाइल सेवा
दिसम्बर २०१९ तक एयरटेल के २८,३०,३६,००० ग्राहक थे। एयरटेल २जी, ४जी तथा वॉइस कॉल सर्विस प्रदान  करती है।
नेटवर्क एवं कवरेज
भारत, श्रीलंका तथा अफ्रीका के १४ देशों में एयरटेल कार्य करती है। भारत में एयरटेल देश के सभी  २२ सर्किलों में कार्य करती है। एयरटेल ने हाल ही में ३जी सेवा बंद की है अब यह केवल २जी तथा ४जी नेटवर्क सेवाएं देती है।
ग्राहक आधार
३१ दिसम्बर २०१९ तक का ग्राहक आधार इस प्रकार है -
एनडीटीवी खबर
NDTV की स्थापना 1984 में अर्थशास्त्री प्रणय रॉय और पत्रकार राधिका रॉय द्वारा की गई थी, जो कोलकाता शहर के एक पति और पत्नी की जोड़ी थी। यह सार्वजनिक प्रसारक दूरदर्शन और अंतरराष्ट्रीय उपग्रह चैनलों द्वारा अनुबंधित समाचार खंडों के लिए एक प्रोडक्शन हाउस के रूप में शुरू हुआ, जब टेलीविजन प्रसारण एक राज्य एकाधिकार था, और भारत में पहले स्वतंत्र समाचार नेटवर्क में परिवर्तित हो गया।  कंपनी ने 1998 में स्टार इंडिया के साथ साझेदारी में पहला 24x7 समाचार चैनल लॉन्च किया।
1998 और 2003 के बीच, NDTV ने स्टार इंडिया के साथ अपने सभी समाचार खंडों का निर्माण करने के लिए एक विशेष समझौता किया था। 2003 में, यह एनडीटीवी इंडिया और एनडीटीवी 24x7 के नाम से जाने जाने वाले हिंदी और अंग्रेजी भाषा के समाचार चैनलों के एक साथ लॉन्च के साथ एक स्वतंत्र प्रसारण नेटवर्क बन गया।  इसने एक व्यावसायिक समाचार चैनल एनडीटीवी प्रॉफिट भी लॉन्च किया जिसे बाद में एक सूचना और मनोरंजन चैनल एनडीटीवी प्राइम में बदल दिया गया।  कंपनी के सामान्य मनोरंजन और ई-कॉमर्स में व्यावसायिक हित हैं, और लाइफस्टाइल चैनल एनडीटीवी गुड टाइम्स, इंफोटेनमेंट चैनल एस्ट्रो अवानी और न्यूज चैनल इंडिपेंडेंट टेलीविज़न सहित कई प्रसारण चैनलों के प्रबंधन का हिस्सा है।
लिया विकिरण दुर्घटना
लिया विकिरण दुर्घटना 2 दिसंबर, 2001 को जॉर्जिया गणराज्य में त्सलेनजिखा जिले में एंगुरी बांध के पास दो अनाथ विकिरण स्रोतों की खोज के साथ शुरू हुई। के तीन ग्रामीण अनजाने में उजागर हो गए थे। तीनों लोग घायल हो गए, जिनमें से एक की अंततः मृत्यु हो गई। दुर्घटना बिना लेबल वाले रेडियोआइसोटोप थर्मोइलेक्ट्रिक जनरेटर कोर का परिणाम थी जिसे सोवियत काल से अनुचित तरीके से नष्ट कर दिया गया था और पीछे छोड़ दिया गया था। अंतर्राष्ट्रीय परमाणु ऊर्जा एजेंसी ने पुनर्प्राप्ति कार्यों का नेतृत्व किया और चिकित्सा देखभाल का आयोजन किया।
दुर्घटना
लिया के तीन पुरुषों (बाद में IAEA द्वारा रोगियों को 1-DN, 2-MG, और 3-MB के रूप में नामित किया गया) ने 45–50 किए थे जलाऊ लकड़ी इकट्ठा करने के लिए एंगुरी बांध जलाशय की ओर एक जंगल में। उन्होंने बर्फीले सर्दियों के मौसम में लगभग अगम्य सड़क पर चढ़ाई की, और लगभग 6 बजे दो कनस्तरों की खोज की। कनस्तरों के आसपास लगभग 1. तक बर्फ नहीं थी त्रिज्या, और जमीन भाप बन रही थी। रोगी 3-एमबी ने कनस्तरों में से एक को उठाया और तुरंत उसे गिरा दिया, क्योंकि यह बहुत गर्म था। यह तय करते हुए कि वापस ड्राइव करने में बहुत देर हो चुकी थी, और गर्मी स्रोतों के रूप में उपकरणों की स्पष्ट उपयोगिता को महसूस करते हुए, पुरुषों ने स्रोतों को थोड़ी दूरी पर ले जाने और उनके चारों ओर शिविर बनाने का फैसला किया। रोगी 3-एमबी ने एक स्रोत को लेने के लिए एक मजबूत तार का इस्तेमाल किया और उसे एक चट्टानी आउटक्रॉप पर ले गया जो आश्रय प्रदान करेगा। अन्य रोगियों ने आग जलाई, और फिर 3-एमबी और 2-एमजी रोगियों ने दूसरे स्रोत को आउटक्रॉप के नीचे ले जाने के लिए एक साथ काम किया। उन्होंने रात का खाना खाया और स्रोतों के करीब रहते हुए थोड़ी मात्रा में वोदका ली। वोदका की थोड़ी मात्रा के बावजूद, वे सभी इसके सेवन के तुरंत बाद उल्टी हो गए, तीव्र विकिरण सिंड्रोम (एआरएस) का पहला संकेत, पहले एक्सपोजर के लगभग तीन घंटे बाद। उल्टी गंभीर थी और रात भर चली, जिससे कम नींद आई। पुरुषों ने रात भर उन्हें गर्म रखने के लिए स्रोतों का इस्तेमाल किया, उन्हें उनकी पीठ के खिलाफ रखा और 10. के करीब रखा । अगले दिन, सूत्रों को रोगी 1-डीएन और 2-एमजी के पीछे से लटका दिया गया होगा क्योंकि उन्होंने अपने ट्रक पर लकड़ी लाद दी थी। वे सुबह बहुत थके हुए महसूस करते थे और केवल आधी लकड़ी लादना चाहते थे। शाम को वे घर लौट आए।
चिकित्सा
एक्सपोजर के दो दिन बाद, 4 दिसंबर को, रोगी 2-एमजी ने एक स्थानीय डॉक्टर से मुलाकात की, लेकिन रहस्यमय हीटिंग स्रोत का उल्लेख नहीं किया, और डॉक्टर ने मान लिया कि वह नशे में था। परिणामी उपचार ने हालांकि लक्षणों को स्पष्ट किया। 15 दिसंबर को, रोगी 1-डीएन और 2-एमजी ने अपनी पीठ के छोटे हिस्से में जलन और खुजली विकसित की, जहां विकिरण स्रोत निकटतम था। रोगी 1-डीएन ने अपनी आवाज भी खो दी, लेकिन उस समय देखभाल नहीं की। रोगी की पत्नी 3-एमबी और रोगी 2-एमजी के भाई को पता चला कि तीनों पुरुष समान लक्षणों से बीमार थे, जिसमें विशेष रूप से उनकी पीठ पर बढ़ती हुई उच्छृंखलता शामिल थी। पत्नी और भाई पुलिस के पास पहुंचे, जिन्होंने सुझाव दिया कि तीनों पुरुषों को चिकित्सकीय सहायता लेनी चाहिए। सभी तीन रोगियों को अंततः 22 दिसंबर को अस्पताल में भर्ती कराया गया था, और यह निर्धारित किया गया था कि उनके पास एआरएस था। रोगी 3-एमबी को 23 जनवरी, 2002 को रिहा कर दिया गया, क्योंकि उसकी चोट हल्की थी। अन्य मरीज़ गंभीर स्थिति में बने रहे, और जॉर्जिया सरकार ने उनके इलाज में मदद के लिए IAEA में याचिका दायर की। IAEA ने हस्तक्षेप किया: रोगी 1-DN को मास्को में बर्नसियन फ़ेडरल मेडिकल बायोफिजिकल सेंटर भेजा गया, और रोगी 2-MG को पेरिस के पर्सी सैन्य अस्पताल में भेजा गया। रोगी 2-एमजी को एक वर्ष से अधिक समय तक अस्पताल में भर्ती रखा गया था, और व्यापक त्वचा ग्राफ्ट की आवश्यकता थी, लेकिन बच गया और 18 मार्च, 2003 को उसे छुट्टी दे दी गई। रोगी 1-डीएन की चोटें बनी रहीं। उन्होंने अपनी पीठ पर सबसे बड़ा एक्सपोजर प्राप्त किया था, साथ ही साथ उनके दिल और महत्वपूर्ण अंगों को भी नुकसान पहुंचाया था। उसकी ऊपरी बाईं पीठ पर एक बड़ा विकिरण अल्सर बन गया। गहन देखभाल, बार-बार एंटीबायोटिक दवाओं, कई सर्जरी, और त्वचा के भ्रष्टाचार के प्रयास के बावजूद, घाव ठीक नहीं हुआ। उनकी स्थिति तपेदिक से जटिल थी, जिसने फेफड़ों की चोट के प्रभावी उपचार को रोक दिया। पिछले नशीली दवाओं के प्रयोग ने भी उनके स्वास्थ्य को कमजोर कर दिया था। उन्होंने सेप्सिस विकसित किया, और पहले प्रदर्शन के 893 दिन बाद 13 मई, 2004 को हृदय गति रुकने से उनकी मृत्यु हो गई।
खुराक
विकिरण खुराक का अनुमान कई अलग-अलग तरीकों से लगाया गया था, लेकिन यह स्पष्ट था कि रोगी 2-एमजी को सबसे बड़ी खुराक मिली। नीचे, खुराक को ग्रे में मापा जाता है। पूरे शरीर में 10 Gy की खुराक 99% घातक है, 6 Gy की खुराक उपचार के साथ 50% घातक है, और 2 Gy की खुराक उपचार के साथ 5% घातक है। स्थानीयकृत खुराक, विशेष रूप से जहां रोगियों को विकिरण अल्सर का सामना करना पड़ा, बहुत अधिक हो सकता है। रोगी 1-DN, 2.8 और 5.4 Gy के बीच पूरे शरीर की एक जीवित खुराक के बावजूद, उसके कंधे पर 21-37 Gy प्राप्त हुआ, जिसने अंततः उसे मार डाला। नीचे दिए गए चार्ट में, माप में कुछ अनिश्चितता है। अंशांकन वक्र विधि एक अनुमानित जोखिम समय, दूरी और दर से है। यह जॉर्जिया साइटोजेनेटिक्स प्रयोगशाला द्वारा विश्लेषण किए गए रक्त के नमूनों से लिए गए गुणसूत्र विपथन के माप द्वारा निर्धारित खुराक के करीब है। इसमें डॉल्फ़िन विधि द्वारा गणना की गई खुराक भी शामिल है, जो थोड़ा अलग डिटेक्टर का उपयोग करती है। क्षेत्र में कोई अन्य व्यक्ति उजागर नहीं पाया गया।
स्रोत वसूली
अस्पताल में भर्ती होने के एक दिन बाद, जॉर्जियाई अधिकारियों ने संदिग्ध विकिरण स्रोतों को खोजने का प्रयास किया, लेकिन खराब मौसम ने उन्हें साइट पर पहुंचने से रोक दिया। 29 दिसंबर को उन्होंने फिर से कोशिश की और सटीक स्थान का पता लगाया, साथ ही वीडियो फुटेज भी शूट किया। 4 जनवरी 2002 को जॉर्जियाई सरकार ने आईएईए से मदद की अपील की। दो दिन बाद स्रोतों को पुनर्प्राप्त करने का पहला प्रयास किया गया था, लेकिन मौसम के कारण फिर से विफल रहा। एक तथ्य खोज मिशन का नेतृत्व यह निर्धारित करने के लिए किया गया था कि स्रोतों और उनकी प्रकृति को सर्वोत्तम तरीके से कैसे पुनर्प्राप्त किया जाए। कंटेनर बेहद अच्छी तरह से बनाए गए हैं, जो सबसे चरम स्थितियों को छोड़कर रेडियोधर्मी सामग्री के नुकसान को रोकता है। वे एक दशक से अधिक समय तक जंगल में छोड़े जाने से बचे थे और उन्होंने कोई रेडियोधर्मी सामग्री नहीं छोड़ी थी। आयनकारी विकिरण से बचने के कारण विकिरण का खतरा केवल स्थानीयकृत था। इस कारण से, IAEA ने स्रोतों को पुनर्प्राप्त करने के लिए वसंत पिघलना तक प्रतीक्षा करने का इरादा किया था, लेकिन निवासियों की चिंताओं ने जॉर्जियाई सरकार को जल्दी ठीक होने के लिए प्रेरित किया। 2 – 3 फरवरी, 2002 को एक सामरिक रूप से कठिन पुनर्प्राप्ति मिशन को सफलतापूर्वक अंजाम दिया गया।
रिकवरी मिशन को कई चुनौतियों का सामना करना पड़ा, जिसमें सर्दियों का मौसम प्रमुख था। पोट्सखो एत्सेरी गांव को संचालन के आधार के रूप में इस्तेमाल किया गया था। 25. के साथ पंक्तिबद्ध एक विशेष कंटेनर सीसा और वजन 5.5 metric tons (5.4 long tons; 6.1 short tons) इस उद्देश्य के लिए बनाया गया था। एक पुराने सैन्य ट्रक को कंटेनर ढोने के लिए परिवर्तित किया गया था। स्रोत में हेरफेर करने और उसे एक कंटेनर में रखने के लिए विशेष हैंडलिंग उपकरण बनाए गए थे। स्रोत को बारी-बारी से संभालने के लिए 41 लोगों के एक समूह का आयोजन किया गया था, प्रत्येक व्यक्ति इसके पास 40 सेकंड से अधिक नहीं बिताता था। अंत में, वास्तव में स्रोतों के पास होने के लिए केवल 24 लोगों की आवश्यकता थी, और केवल उन 24 लोगों को महत्वपूर्ण खुराक प्राप्त हुई। कार्यकर्ता विकिरण खुराक की निगरानी की गई, और उच्चतम खुराक 1.16 mSv से अधिक नहीं थी, पूर्ण-शरीर सीटी स्कैन की खुराक के 10% से कम। सूत्रों को सफलतापूर्वक बरामद कर लिया गया, और पुलिस द्वारा सावधानीपूर्वक एक स्थायी भंडारण स्थान पर वापस ले जाया गया। ट्रक में स्रोत रखने और उनके ऊपर ढक्कन बंद करने के बीच प्राप्त खुराक ट्रक के ऊपर एक टार्प की उपस्थिति के कारण अपेक्षा से अधिक थी। खराब मौसम ने इसे हटाने से रोक दिया था, और इसने श्रमिकों पर विकिरण को प्रतिबिंबित और बिखेरने का काम किया। IAEA ने यह भी नोट किया कि बेहतर टूल डिज़ाइन, साथ ही साथ स्पॉटिंग क्षमता प्रदान करने के लिए एक समय में अधिक श्रमिकों के उपयोग ने प्रक्रिया को तेज़ और सुरक्षित बना दिया होगा। कुल मिलाकर, IAEA ने बिना किसी बड़ी सुरक्षा समस्या के पुनर्प्राप्ति को सफल माना।
विश्लेषण
IAEA की अंतिम रिपोर्ट ने निष्कर्ष निकाला कि दुर्घटना का निकटतम कारण यह था कि स्रोत अचिह्नित और बिना लेबल वाले थे, और इस प्रकार उनके खतरे का पता नहीं चल सका। इसने शुरू करने के लिए स्रोतों के अवैध परित्याग का भी पीछा किया। रिपोर्ट ने चिकित्सकों द्वारा विकिरण की चोटों के बुनियादी ज्ञान के महत्व पर जोर दिया और उन्हें विकिरण अति जोखिम के संकेतों के बारे में जागरूक करने के लिए कार्यक्रमों में वृद्धि करने का आह्वान किया। प्रारंभिक चिकित्सक जिसने रोगी 2-एमजी का इलाज किया, ने चोट का सही आकलन नहीं किया (आंशिक रूप से अनाथ स्रोत का उल्लेख करने में 2-एमजी की विफलता के कारण), इस प्रकार लगभग तीन सप्ताह तक उचित उपचार में देरी हुई।
सोवियत संघ और 2006 के पतन के बीच, आईएईए ने जॉर्जिया में लगभग 300 अनाथ स्रोतों को पुनः प्राप्त किया था, सोवियत टूटने के बाद आर्थिक पतन में छोड़े गए पूर्व औद्योगिक और सैन्य स्थलों से कई खो गए थे।
संदर्भ
संदर्भ
प्राणियों और वनस्पतियों का देशीकरण
प्राणियों और वनस्पतियों को उनके मूल निवास के समकक्ष, या बिल्कुल भिन्न जलवायुवाले दूसरे प्रदेश में, कृत्रिम या प्राकृतिक तरीके से ले जाकर, सफलतापूर्वक उनका विस्तार किए जाने की पद्धति के लिए प्राणियों और वनस्पतियों का देशीकरण (Naturalization of Plants and Animals) - इस पद का व्यापक रूप से प्रयोग किया जाता है। व्यापक अर्थ में देशीकरण पारिस्थितिक अनुकूलन ही है, किंतु सीमित अर्थ में देशीकरण का तात्पर्य उस क्रिया से है जिसके द्वारा जीवधारी का, अपने ही अथवा अन्य प्रदेश में, इस प्रकार परिवर्तन किया जाता है जिससे वह वहाँ की जलवायु की नई दशाओं को सहन करने की क्षमता प्राप्त कर ले और वहाँ के अनुकूल बन जाए। इस अनुकूलता का प्रतिपादन कुछ लोग लामार्क (Lamarck) और कुछ डार्विन (Darwin) के सिद्धांत के अनुसार करते हैं।
देशीकरण का प्रभाव
जब किसी प्राणी या वनस्पति का किसी नवीन और भिन्न देश में पदार्पण होता है और उसका देशीकरण किया जाता है तब उसमें निम्नलिखित परिवर्तन की संभावनाएँ हो सकती हैं:
(1) किसी विशेष क्षेत्र में प्राणी की संख्या में स्पष्ट तीव्र वृद्धि होती है, जैसा ऑस्ट्रेलिया में खरगोशों तथा न्यूज़ीजैंड में हरित चटखों (green finches) की संख्या में। तीव्र वृद्धि के दो कारण हो सकते हैं : (Eò) अनुकूलन परिस्थितियाँ, जैसे भोजन की प्रचुरता और उससे प्रजनन की गति में वृद्धि तथा (JÉ) नए प्रदेश में शत्रुओं और अड़चनों की अनुपस्थिति।
(3) आवागमन के कारण विभिन्न किस्म के प्राणियों की संख्या में वृद्धि और कुछ विलक्षण जातियों की उत्तरजीविता (survival)।
(4) प्राणी साधारणतया रूढ़िवादी होते हैं, पर उनमें कभी कभी मंद गति से परिवर्तन होते भी देखे जाते हैं।
(5) कुछ जीव नए देश में बहुत शीघ्र ही वहाँ की जलवायु के अभ्यस्त हो जाते हैं और उनमें कोई वाह्य परिवर्तन नहीं होता, जैसा घोड़ों, खरगोशों, चूहों, गौरैयों और मुर्गियों में देखा जाता है, पर कुछ, जैसे तिब्बती याक, कम ऊँचाई के क्षेत्र में नहीं पनपते। पशुओं के देशीकरण की सफलता बहुत कुछ उनकी रचनात्मक विलक्षणताओं पर निर्भर करती है।
(6) जब वातावरण, भोजन अथवा प्रकृति में किसी प्रकार के प्रत्यक्ष परिवर्तन के फलस्वरूप जैविक या आंगिक परिवर्तन ऐसा जड़ पकड़ लेता है कि उन परिस्थितियों के, जिनके कारण परिवत्रन हुए, समाप्त हो जाने पर भी परिवर्तन दृढ़ बना ही रहता है, तब ऐसे परिवर्तन रूपांतरण (modification) या व्यक्तिगत गुण (acquired character) का उपार्जन कहते हैं।
स्वदेशीय एवं आगंतुक प्राणियों की परस्पर प्रतिक्रिया
जब कोई प्राणी एक देश से दूसरे देश में पहुँचता है, तब यह आगंतुक पहले से रहनेवाले देशी प्राणियों, अथवा पूर्वदेशीकृत प्राणियों का विनाश कर देता है, जैसे जमैका में रहनेवाले बक चूहों (crane rats) और विदेश से आगत जहाजों के चूहों (alien shiprats) का समूल नाश आगंतुक नेवले ने कर दिया। यह नाश दो प्रकार से होता है:
(1) आगंतुक प्राणियों द्वारा पूर्व के प्राणियों को खाकर, अथवा
नए देश में नए जानवरों के साथ-साथ उनके परजीवियों (parasites) का प्रवेश भी हो सकता है, जैसे चूहों के साथ प्लेग के पिस्सू का और सूअरों के साथ, मनुष्यों में ट्राइकिनोसिस (Trichinosis) की बीमारी उत्पन्न करनेवाले, ट्राइकिनेला स्पाइरैलिस (Trichinella spiralis) का प्रवेश।
न्यूज़ीजैंड में प्राणियों के देशीकरण का उदाहरण
यह संदेहात्मक है कि दो जातियों के चमगादड़ों को छोड़कर, न्यूज़ीलैंड का कोई भी स्तनी प्राणी स्वदेशोत्पन्न है। न्यूज़ीलैंड में 48 जातियाँ प्रविष्ट की गईं, जिनमें 44 जातियाँ जान बूझकर और चार अनजाने में। इन चार अनजाने प्राणियों में मूषक (mouse) की एक और चूहों (rats) की तीन जातियाँ हैं। यहाँ जब यूरोप के लोगों का बसना प्रारंभ हुआ, तब चूहों की इन तीनों जातियों में से एक जाति मस एक्ज़लैंस (mus exulans) समाप्त हो गई तथा 48 जातियों में से 25 जातियाँ भली भाँति स्थापित हो गईं।
कैप्टन कुक के पदार्पण की तारीख से न्यूज़ीलैंड में 130 जाति के पक्षियों का प्रवेश जान बूझकर कराया गया है। 24 जातियाँ वास्तव में जंगली हो गई हैं, जिनमें से वन्य हंस (mallard), जंगली मुर्गी (pheasant), कबूतर, चकवा (skylark), कस्तूरिका (thrush), कस्तूरक (black bird), तुषारचटक (hedge sparrow), रूक (rook), सारिका (starling), भारतीय मैना (Indian mynah), गोरैया, नंदी चटक (chaffinch), स्वर्ण चटक (goldfinch), हरित चटक और पीली कलँगीवाली चिड़ियाँ (yellow hammer) हैं। दूसरी तरफ 1868 ई. से अब तक नौ जाति की चिड़ियाँ या तो विरल हो गई हैं या विलुप्त हो चुकी हैं, जैसे देशी कौआ, देशी कस्तूरिका, देशी तीतर (native quail), श्वेत वक (white heron) तथा अन्य पक्षी। ये किसी समय बहुत थे और अब स्थानों में खदेड़ दिए गए हैं, जहाँ अधिक आबादी नहीं है। टामसन लिखते हैं "ऐसा अवश्य नहीं सोचना कि केवल आगंतुक जानवरों के ही कारण ऐसा प्रभाव पड़ा है, यद्यपि चूहे, बिल्लियाँ, खरगोश, सूअर, मवेशी, तथा चिड़ियाँ अपने निवासक्षेत्र की सीमाओं को पारकर दूसरे क्षेत्र में बहुत दूर तक घुस गए हैं। निवास तथा प्रजनन स्थानों में प्रत्यक्ष बाधा और भोजन की पूर्ति में हस्तक्षेप के कारण, इन मूलदेशीय प्राणियों का विध्वंस और ह्रास हुआ है।"
जो बातें चिड़ियों के लिए लागू होती हैं, वे ही बातें निम्न केटि के प्राणियों, सरीसृपों से लेकर कीटों तक के लिए लागू होती हैं। किंतु पुन: इसका कारण आगंतुकों की प्रत्यक्ष प्रतिस्पर्धा में न ढूँढ़कर मानव हस्तक्षेपों में ढूँढ़ना होगा। इस बात की पुष्टि इस तथ्य से होती है कि सन् 1870 के बाद से सरीसृप से लेकर कीटों तक की संख्या में असाधारण वृद्धि हुई है। इस प्रकार दक्षिणी द्वीप में बेलवर्ड (bellbird) अधिक संख्या में हो गए हैं, यद्यपि उत्तरी द्वीप में ये विरल हैं।
जलवायु में परिवर्तन
जब देश के जलवायु में तीव्र परिवर्तन होते हैं, जैसे शुष्क जलवाय का आद्र्र जलवायु में, या उष्ण जलवायु शीत जलवायु में परिवर्तित हो जाता है, तब जैविक विकास में निम्नलिखित परिवर्तन होते हैं:
(1) चरम अवस्था में, जैसे यदि कोई देश हिमाच्छादित हो जाए, तो वहाँ से जीव का लोप हो सकता है, जैसा हिमनद कल्प (Glacial period) में ग्रेट ब्रिटेन के अधिकांश भागों में हुआ।